മഴക്കെടുതി: പ്രധാനമന്ത്രി നരേന്ദ്ര മോദി മുഖ്യമന്ത്രിയുമായി സംസാരിച്ചു മഴക്കെടുതിയുമായി ബന്ധപ്പെട്ട് കേരളത്തിലെ സ്ഥിതിഗതികള് വിലയിരുത്തി പ്രധാനമന്ത്രി നരേന്ദ്ര മോദി. പ്രധാനമന്ത്രി ടെലിഫോണില് വിളിച്ച് സംസ്ഥാനത്തെ മഴക്കെടുതികള് സംബന്ധിച്ച വിവരങ്ങള് ആരാഞ്ഞുവെന്ന് മുഖ്യമന്ത്രി അറിയിച്ചു. അതിതീവ്രമഴയും ഉരുള്പൊട്ടലും അതിന്റെ ഫലമായി ഉണ്ടായ ആള്നാശവും സംസ്ഥാനത്തിന് കനത്ത ആഘാതം ഏല്പ്പിച്ചിരിക്കുകയാണ്. ഈ സാഹചര്യത്തില് ആവശ്യമായ സഹായങ്ങള് കേന്ദ്രം നല്കാമെന്ന് പ്രധാനമന്ത്രി വാഗ്ദാനം ചെയ്തുവെന്നും മുഖ്യമന്ത്രി പറഞ്ഞു. pm calls kerala cm സംസ്ഥാനത്തെ മഴക്കെടുതിയില് ഇതുവരെ 22 പേരുടെ മരണമാണ് റിപ്പോര്ട്ട് ചെയ്തത്. കോട്ടയത്ത് 13 പേരും ഇടുക്കിയില് 8 പേരും കോഴിക്കോട് വടകരയില് ഒരു കുട്ടിയും മരിച്ചു. ഇടുക്കിയിലെ കൊക്കയാറിലും കോട്ടയത്തെ കൂട്ടിക്കലിലുമാണ് കൂടുതല് പേര്ക്ക് ജീവന് നഷ്ടമായത്. കോട്ടയത്ത് നിന്ന് കണ്ടെടുത്ത മൃതദേഹങ്ങള് കാവാലി ഇന്നലെ കിട്ടിയത്1, ക്ലാരമ്മ2, സിനി3, സോന കാവാലി ഇന്ന് കിട്ടിയത്4, സാന്ദ്ര5, മാര്ട്ടിന്6, സ്നേഹ പ്ലാപ്പള്ളിയില് കിട്ടിയത് 7, റോഷ്നി8, സരസമ്മ മോഹനന്9, സോണിയ10 അലന് ഒഴുക്കില് പെട്ടത് ഷാലെറ്റ് വെട്ടിക്കാനത്ത് രാജമ്മ പട്ടിമറ്റം സിസിലി ഏന്തയാര് ഇടുക്കിയില് ഫൗസിയയുടേയും മകന് അമീന് സിയാദിന്റെയും മൃതദേഹമാണ് ഒടുവിലായി ലഭിച്ചത്. ഇനി ലഭിക്കാനുള്ളത് സച്ചു ഷാഹുലിന്റെ മൃതദേഹമാണ്. കോഴിക്കോട് വടകര കണ്ണൂക്കര സ്വദേശി പട്ടാണി മീത്തല് ഷംജാസിന്റെ മകന് മുഹമ്മദ് റൈഹാന് ആണ് കോഴിക്കോട് വെള്ളക്കെട്ടില് വീണ് മരിച്ചത്. കുന്നുമ്മക്കരയിലെ മാതാവിന്റെ വീട്ടിലായിരുന്നു റൈഹാന് ഉണ്ടായിരുന്നത്. രാവിലെ കടയില് പോയ സഹോദരന് പുറകെ നടന്ന കുട്ടി വീടിനരികെയുള്ള തോട്ടില് വീഴുകയായിരുന്നു. പരിസരവാസികളാണ് കുട്ടിയെ ആശുപത്രിയിലെത്തിച്ചത്. വടകരയിലെ സ്വകാര്യ ആശുപത്രിയിലെത്തിച്ചെങ്കിലും ജീവന് രക്ഷിക്കാനായില്ല. Read Also : സംസ്ഥാനത്ത് ബുധനാഴ്ച മുതല് വീണ്ടും മഴ കനക്കും നാല് ദിവസം വരെ മഴയ്ക്ക് സാധ്യത പത്തനംതിട്ടയിലെ മല്ലപ്പള്ളിയില് വെള്ളക്കെട്ട് രൂക്ഷമാണ്. 18 ദുരിതാശ്വാസ ക്യാമ്ബുകളിലായി 373 പേരാണ് കഴിയുന്നത്. 88 കുടുംബങ്ങളെ മല്ലപ്പള്ളിയില് മാറ്റി പാര്പ്പിച്ചു. കോഴഞ്ചേരിമല്ലപ്പള്ളി റൂട്ടില് ഉള്പ്പെടെ ഗതാഗതം തടസപ്പെട്ടിരിക്കുകയാണ്. Story Highlights : pm calls kerala cm